b'\n_START_ARTICLE_\nIstv\xc3\xa1n T\xc3\xbcrr\n_START_PARAGRAPH_\nIstv\xc3\xa1n T\xc3\xbcrr (11. elokuuta 1825 Baja \xe2\x80\x93 3. toukokuuta 1908 Budapest) oli unkarilainen sotilas, vapaustaistelija, kanava-arkkitehti ja insin\xc3\xb6\xc3\xb6ri. T\xc3\xbcrr vaikutti sotilaana ja diplomaattina Euroopan poliittisiin tapahtumiin vuosina 1848\xe2\x80\x931867. Vuonna 1861 h\xc3\xa4n meni naimisiin Ranskan keisarin Napoleon III:n veljentytt\xc3\xa4ren Adelina Bonaparte Wysen kanssa. El\xc3\xa4m\xc3\xa4ns\xc3\xa4 my\xc3\xb6hemm\xc3\xa4ss\xc3\xa4 vaiheessa T\xc3\xbcrr osallistui rakennusprojekteihin kuten Korintin ja Panaman kanavien rakentamiseen. H\xc3\xa4nest\xc3\xa4 tuli my\xc3\xb6hemm\xc3\xa4ll\xc3\xa4 i\xc3\xa4ll\xc3\xa4\xc3\xa4n my\xc3\xb6s merkitt\xc3\xa4v\xc3\xa4 hahmo kansainv\xc3\xa4lisess\xc3\xa4 rauhanliikkeess\xc3\xa4.'